# Manual del Sudoku

El Sudoku és una aplicació per a jugar al popular joc de trencaclosques sudoku, en el que heu d'omplir una casella de 9 per 9 amb els dígits correctes.

2008
Thomas M. Hinkle
2007, 2008
Joan Duran (jodufi@gmail.com)
Projecte de documentació del GNOME

Teniu permís per a copiar, distribuir i/o modificar aquest document, sota els termes de la Llicència de documentació lliure GNU (GFDL), versió 1.1 o qualsevol versió publicada posteriorment per la Free Software Foundation, sense seccions invariants, sense texts de portada i sense texts de contraportada. Podeu trobar una còpia de la GFDL en aquest enllaç o en el fitxer COPYING-DOCS distribuït amb aquest manual.

Aquest manual forma part d'una col·lecció de manuals del GNOME distribuïts sota la GFDL. Si voleu distribuir aquest manual independentment de la col·lecció, podeu fer-ho afegint una còpia de la llicència al manual, tal com es descriu a la secció 6 de la llicència.

Molts dels noms que les empreses utilitzen per a distingir els seus productes i serveis es consideren marques comercials. Quan aquests noms apareguin en qualsevol documentació del GNOME, si els membres del Projecte de documentació del GNOME han estat avisats pel que fa a les marques, els noms apareixeran en majúscules o amb les inicials en majúscules.

EL DOCUMENT I LES VERSIONS MODIFICADES DEL DOCUMENT S'OFEREIXEN SOTA ELS TERMES DE LA LLICÈNCIA DE DOCUMENTACIÓ LLIURE DE GNU, TENINT EN COMPTE QUE:

1. EL DOCUMENT S'OFEREIX «TAL COM ÉS», SENSE CAP TIPUS DE GARANTIA, NI EXPLÍCITA NI IMPLÍCITA; AIXÒ INCLOU, SENSE LIMITAR-S'HI, LES GARANTIES QUE EL DOCUMENT O LA VERSIÓ MODIFICADA DEL DOCUMENT NO TINGUI DEFECTES, SIGUI COMERCIALITZABLE, SIGUI ADEQUAT PER A UN ÚS CONCRET O NO INFRINGEIXI CAP LLEI. TOT EL RISC PEL QUE FA A LA QUALITAT, EXACTITUD I RENDIMENT DEL DOCUMENT O LA VERSIÓ MODIFICADA DEL DOCUMENT ÉS VOSTRE. EN CAS QUE EL DOCUMENT RESULTÉS DEFECTUÓS EN QUALSEVOL ASPECTE, VÓS (NO PAS L'ESCRIPTOR INICIAL, L'AUTOR O CAP ALTRE COL·LABORADOR) ASSUMIU TOT EL COST DE MANTENIMENT, REPARACIÓ O CORRECCIÓ. AQUESTA RENÚNCIA DE GARANTIA CONSTITUEIX UNA PART ESSENCIAL D'AQUESTA LLICÈNCIA. NO S'AUTORITZA L'ÚS DE CAP DOCUMENT O VERSIÓ MODIFICADA DEL DOCUMENT EXCEPTE SOTA AQUESTA RENÚNCIA DE GARANTIA; I

2. EN CAP CAS I SOTA CAP INTERPRETACIÓ LEGAL, JA SIGUI PER AGREUJAMENT (INCLOENT-HI LA NEGLIGÈNCIA), CONTRACTE O ALTRE CAS, L'AUTOR, L'ESCRIPTOR ORIGINAL, QUALSEVOL DELS COL·LABORADORS O DISTRIBUÏDORS DEL DOCUMENT O UNA VERSIÓ MODIFICADA DEL DOCUMENT NI CAP PROVEÏDOR D'AQUESTES PARTS NO SERAN RESPONSABLES DAVANT DE NINGÚ PER CAP DANY DIRECTE, INDIRECTE, ESPECIAL, ACCIDENTAL O CONSECUTIU DE QUALSEVOL TIPUS; AIXÒ INCLOU, SENSE LIMITAR-S'HI, ELS DANYS PER PÈRDUA DE CLIENTS, INTERRUPCIONS DE LA FEINA, FALLADA O MALFUNCIONAMENT DE L'ORDINADOR, O QUALSEVOL ALTRA PÈRDUA O DANY RELACIONAT AMB L'ÚS DEL DOCUMENT I LES VERSIONS MODIFICADES DEL DOCUMENT, FINS I TOT SI S'HA INFORMAT AQUESTA PART DE LA POSSIBILITAT D'AQUESTS DANYS.

Thomas
Hinkle
Projecte de documentació del GNOME
Manual del Sudoku (versió 3.0)
Febrer de 2008

Thomas M. Hinkle

Projecte de documentació del GNOME

Aquest manual descriu la versió 2.21.90 del Sudoku

## Comentaris

Per a informar d'un error o fer algun suggeriment sobre el Sudoku o aquest manual, seguiu les indicacions a la pàgina de comentaris del GNOME.

## Introducció

El Sudoku és una aplicació per a generar i jugar al popular trencaclosques Sudoku (també conegut com a «Number Place»).

Les regles del Sudoku són bastant simples. Per a completar el trencaclosques, heu d'omplir cada casella amb un número entre l'1 i el 9 de manera que cada fila, columna i quadrat 3x3 en el tauler contingui els números de l'1 al 9. Dit d'altra manera, heu d'omplir cada casella de manera que cap número aparegui dos cops en la mateixa fila, columna i quadrat 3x3.

Aquestes dues maneres diferents de mirar el trencaclosques són dues de les principals maneres de pensar dels jugadors quan juguen. Per una banda, us pregunteu, «Com puc omplir totes les caselles d'aquest quadrat?». Per altra banda, us pregunteu, «Quins números poden encaixar en aquesta casella sense entrar en conflicte amb els altres números en la mateixa fila, columna o quadrat 3x3?»

Tot i la simplicitat del joc, la dificultat dels trencaclosques del Sudoku poden variar enormement. El Sudoku us permet seleccionar la dificultat del trencaclosques que voleu jugar. Per defecte, començarà amb trencaclosques fàcils i incrementarà gradualment la dificultat dels trencaclosques a mesura que milloreu.

## Inici

### Per a iniciar el Sudoku

Podeu iniciar el Sudoku de les maneres següents:

Menú Aplicacions

  Seleccioneu Jocs Sudoku.

Línia d'ordres

  Per a iniciar el Sudoku des de la línia d'ordres, introduïu l'ordre següent i premeu Retorn:

  `gnome-sudoku`

### Quan inicieu el Sudoku

Quan inicieu el Sudoku per primer cop, veureu la pantalla de selecció del trencaclosques, on podeu seleccionar la dificultat del trencaclosques al qual voleu jugar. Si heu jugat abans i teniu trencaclosques inacabats, podreu seleccionar-los des d'aquesta pantalla.

En la pantalla de selecció del trencaclosques es mostra la dificultat del trencaclosques. El color al voltant de la imatge del trencaclosques es correspon amb la dificultat. Per exemple, un trencaclosques vermell fosc és més difícil que un trencaclosques vermell clar.

Feu doble clic en el trencaclosques que desitgeu per a començar a jugar.

#### Com iniciar el Sudoku

Com iniciar el Sudoku: seleccionar un nivell de dificultat.

En qualsevol moment podeu canviar el trencaclosques fent clic a Nou. Això mostrarà la pantalla de selecció del trencaclosques, on podreu seleccionar qualsevol trencaclosques que desitgeu.

## Joc bàsic

Per a jugar al joc, comenceu omplint els números de l'1 al 9 en les caselles en què cap fila, columna o quadrat 3x3 es repeteixi el número més d'un cop.

Podeu omplir un número en una casella amb el teclat o el ratolí.

Teclat

  Utilitzeu les tecles de cursor o el ratolí per a seleccionar la casella que voleu omplir. Després introduïu el número que voleu posar a la casella. Prement Retrocés eliminareu el número.

Ratolí

  Feu clic en una casella per a seleccionar-la, després feu clic en el centre de la casella per a mostrar uns botons amb els números de l'1 al 9. Feu clic en un número per a seleccionar-lo o feu clic a Neteja per a netejar la casella. També podeu fer doble clic al centre d'una casella per a mostrar els botons amb els números.

Si introduïu un número que està en conflicte amb altres números de la graella, els números conflictius es realçaran en vermell.

### Realçat d'errors

Un moviment il·legal es realçarà en vermell.

## Desar i continuar les partides

Els Sudokus es desen automàticament cada pocs minuts i quan canvieu de partida o tanqueu l'aplicació.

### Com continuar les partides antigues

Com continuar una partida antiga des de la pantalla de selecció del trencaclosques.

Quan inicieu el Sudoku o feu clic a Nou, les partides desades es llistaran en la pantalla de selecció del trencaclosques. Veureu una imatge en miniatura del trencaclosques desat, la data de quan hi vau jugar per últim cop i quant de temps hi heu jugat. Per a obrir el trencaclosques, feu-hi doble clic.

Si voleu deixar una partida i començar-ne una altra, només heu de seleccionar Nova i començareu la partida nova.

## Característiques

El Sudoku proporciona un número de característiques que us ajudaran a resoldre el trencaclosques.

Notes

  Les notes o notes de llapis us permeten prendre notes en cada casella. Molts jugadors utilitzen notes per a rastrejar possibles valors de les caselles.

Pistes i emplenat automàtic

  Podeu utilitzar les pistes i l'emplenat automàtic per a fer que el Sudoku us proporcioni possibles valors per a una casella o empleni automàticament una casella.

Realçar

  En mode realçat, es realcen la fila, columna i quadrat actuals en diferents colors per a fer més fàcil la visió del tauler.

Rastrejadors

  Els rastrejadors fan més fàcil rastrejar les solucions de prova i error. Quan rastregeu un joc de moviments, els números s'introdueixen amb un color especial per a ajudar-vos a distingir aquells moviments dels realitzats prèviament en la partida.

### Prendre notes

Per a escriure notes (també conegut com a «notes de llapis») en una casella, primer seleccioneu la casella amb el teclat o el ratolí. Després, feu una de les accions següents:

- Feu clic en la regió superior de la casella (la regió es realçarà amb una casella quan mogueu el ratolí sobre la casella seleccionada).

- Premeu N

Es mostrarà un camp en el qual podreu introduir les notes. Premeu Retorn quan acabeu d'editar la nota.

També podeu prendre notes en la part inferior de la casella fent clic en la part inferior de la casella o prement M. Tot i això, aquesta àrea s'utilitza quan demaneu una pista, de manera que no hauríeu d'utilitzar aquesta àrea per a les notes si també penseu utilitzar les pistes.

Podeu netejar les notes de la part superior de la casella prement Alt-N i les de la part inferior de la casella amb Alt-M.

Podeu afegir un número a les notes de la part superior de la casella prement des de Ctrl-1 a Ctrl-9. Per suprimir un número de la nota premeu des de Alt-1 a Alt-9.

### Pistes i emplenat automàtic

Les característiques de Pista i Emplena funcionen basant-se en les possibilitats lògiques proporcionades pel tauler actual. No funcionen basant-se en la solució. Si heu fet un error en un moviment anterior, aquestes característiques us poden emplenar o suggerir valors incorrectes.

#### Pistes

El Sudoku us pot donar pistes basant-se en el tauler actual. Podeu demanar una pista per a la casella actual seleccionada fent clic a Pista, en seleccionar Eines Pista o en prémer Control-H. Es mostrarà una llista dels valors possibles en la part inferior de la casella.

##### Pistes

Quan feu clic a Pista, els valors possibles es mostraran en la part inferior de la casella.

Si voleu eliminar o modificar la pista, podeu editar el text fent clic a la part inferior de la casella.

Per als trencaclosques molt difícils, podeu seleccionar l'opció de mostrar els valors possibles de totes les caselles del Sudoku. Per a activar aquest mode, commuteu Eines Mostra sempre una pista. Tingueu en compte que pot fer els trencaclosques fàcils massa fàcils, de manera que hauríeu d'utilitzar aquest mode poques vegades.

##### El Sudoku en mode Mostra sempre una pista

Un trencaclosques difícil amb el mode Mostra sempre una pista activat.

#### Emplenar la casella

Per a emplenar automàticament una casella a la que hi ha només un valor possible, podeu fer clic a Emplena, seleccionar Eines Emplena o prémer Control-F. Això és útil, per exemple, quan hàgiu emplenat 8 o 9 caselles en una fila i voleu emplenar ràpidament les últimes caselles buides.

Si hi ha més d'un valor vàlid per a l'entrada, llavors no passarà res.

#### Emplena totes les caselles

Podeu emplenar automàticament totes les caselles en les quals lògicament només hi pugui haver un valor en aquell moment. Per a fer-ho, seleccioneu Eines Emplena totes les caselles o premeu Control-A.

Aquesta característica només s'hauria d'utilitzar per a ajudar-vos quan estigueu molt encallat en una partida difícil. Utilitzar aquesta característica en una partida fàcil pot solucionar tot el trencaclosques amb un sol clic, fent que la partida sigui molt avorrida.

### Realçar

Podeu activar el realçat per a realçar automàticament la fila, columna i quadrat actuals amb colors diferents. Això pot fer mes fàcil veure quins valors no poden anar en la casella actual. Per a commutar el realçat podeu:

- Fer clic a Marcador

- Visualitza Marcador

#### El Sudoku amb realçat

El realçat fa més fàcil la visió de files, columnes i quadrats.

### Rastrejadors

Podeu utilitzar rastrejadors per a mantenir el rastre de múltiples moviments a la vegada. El moviments sota rastrejador s'introduiran amb un color diferent per a fer-los diferents de forma visual. També podeu eliminar tots els moviments rastrejats de cop. Això és particularment útil per a resoldre trencaclosques difícils mitjançant prova i error.

Alguns jugadors de Sudoku creuen que mai s'hauria d'utilitzar el prova i error per a resoldre un trencaclosques. Aquests jugadors no haurien d'utilitzar aquesta característica.

Podeu commutar la interfície del rastrejador fent una de les accions següents:

- Eines Rastreja addicions

- Fer clic a Rastreja addicions

Aquesta acció us mostrarà una llista dels rastres a la part dreta de la partida actual. Creeu un rastre nou fent clic a Afegeix un rastre. Des d'aquest punt en endavant, qualsevol número que introduïu serà part del rastre seleccionat.

Podeu netejar tots els valors que són part d'un rastre seleccionant el rastre de la llista i fent clic a Neteja el rastre. Podeu netejar tots els valors que no són part d'un rastre fent clic a Neteja'n d'altres.

## Impressió de Sudokus

El Sudoku pot imprimir partides per a poder jugar en un paper. Això és útil si heu de deixar l'ordinador però voleu finalitzar una partida que heu començat, o si voleu imprimir un grapat de trencaclosques per a fer-los més tard.

Per a imprimir el trencaclosques que esteu jugant, feu clic a Imprimeix o seleccioneu Partida Imprimeix. Això inclourà els números que ja heu emplenat.

Per a imprimir trencaclosques en blanc, seleccioneu Partida Imprimeix múltiples sudokus.

Llavors veureu un diàleg d'impressió que us permetrà seleccionar quantes partides voleu imprimir i quantes partides voleu imprimir en cada pàgina (com més partides imprimiu per pàgina, més petites seran les partides).

També podeu seleccionar el rang de dificultat que voleu que tinguin les partides. Les partides s'imprimiran en ordre de dificultat, del més fàcil al més difícil.

Per a crear un llibre de 25 pàgines de mini sudokus, podeu seleccionar d'imprimir 100 sudokus, a 4 sudokus per pàgina, amb les partides de fàcil a difícil.

### Impressió d'un llibre de mini sudokus amb el Sudoku

Això imprimirà 25 pàgines amb 4 sudokus en cada pàgina.

Per defecte, el Sudoku no imprimirà partides que ja heu jugat. Si esteu imprimint partides per a un amic o si no us preocupa repetir partides, podeu activar Inclou partides jugades anteriorment a la llista de partides per imprimir.

També podeu seleccionar manualment les partides que voleu imprimir si desplegueu la Llista de partides i seleccioneu múltiples trencaclosques de la llista.

## Errors i limitacions conegudes

### Estadístiques limitades dels trencaclosques

El Sudoku puntua els trencaclosques basant-se en el número de caselles que poden ser ràpidament emplenades. El quadre d'estadístiques dels trencaclosques us mostra la puntuació global i mostra tres informacions addicionals:

- El número de caselles emplenables per eliminació, començant per la graella en blanc (ex. només un 2 pot anar en aquella casella, de manera que ha de ser un 2).

- El número de caselles emplenables per emplenat, començant per la graella en blanc (ex. només una casella en aquella fila pot ser un 2, de manera que ha de ser un 2).

- El número de cops que l'ordinador ha hagut d'utilitzar el prova i error o «endevinalla» per a solucionar el trencaclosques.

Molts usuaris es senten decebuts en saber que el solucionador de l'ordinador utilitza el prova i error, especialment des de que alguns gurus van dir que mai s'hauria d'endevinar per a solucionar un trencaclosques. Hi ha alguns algorismes que poden ser implementats per a ajudar l'ordinador a solucionar un sudoku, com ara els patrons «swordfish» i «X-wings».

Actualment, el Sudoku només utilitza els dos algorismes descrits anteriorment i el prova i error. Quan el quadre d'estadístiques diu que el Sudoku necessita utilitzar el prova i error X cops, no significa que un humà hauria d'utilitzar el prova i error per a solucionar el trencaclosques.

## Quant al Sudoku

En Tom Hinkle (thomas_hinkle@sf.net) ha escrit el Sudoku. El Sudoku és part dels jocs del GNOME.

Per a informar d'un error o fer algun suggeriment quant a aquesta aplicació o aquest manual, vegeu la secció de comentaris de la guia d'usuari del GNOME.

Aquest programa es distribueix sota els termes de la Llicència pública general de GNU tal com publica la Free Software Foundation; tant en la versió 2 de la llicència, o (a la vostra opció) una versió posterior. Es pot trobar una copia d'aquesta llicència en aquest enllaç, o en el fitxer COPYING inclòs amb el codi font d'aquest programa.